als_Latn dik_Latn sag_Latn
HTC prezantoi sot një kamera e cila do të rivalizojë kamerat GoPro. E quajtur HTC RE, kamera përmban një sensor 16 megapikselë me gjatësi 1/2.3 inç CMOS dhe lente me gjerësi të këndit 146°. Meqë është një kamera në veprim, ajo ka marrë certifikimin IP57, që do të thotë se është rezistente ndaj ujit dhe pluhurit.
Kamera e parë e HTC-së regjistron video me rezolucion 1080 pikselë, me shpejtësi 30 pamje për sekondë. Brenda kamerës Re gjendet një sensor mbajtës, i cili aktivizon kamerën ndërkohë që ju e ngrini atë.
Bateria është me kapacitet 820mAh, e mjaftueshme sa për të bërë 1200 foto me rezolucion 16 megapikselë, apo të regjistrojë video që zgjat rreth 1 orë e 40 minuta. Veçori të tjera përfshijnë 8GB hapësirë të brendshme dhe karta microSD me kapacitet 128GB hapësirë. Kjo kamerë ofron edhe Wi-Fi 802.11 a/b/g/n dhe Bluetooth 4.0, të cilat përdoren për të lidhur kamerën me telefonin inteligjentë, dhe për të shpërndarë kështu fotot dhe videot. Ajo funksionon me aplikacionin HTC Zoe.
Kamera HTC RE do të dalë në tregun amerikan nga fundi i muajit nëntor, dhe më vonë do të dalë edhe në tregje të tjera. Ajo kushton vetëm 199 dollarë.
(Herë të lexuara: 220)
als_Latn als_Latn als_Latn als_Latn als_Latn